
Украинада шығарылатын және Еуразиялық экономикалық одақтың кедендік аумағына әкелінетін ферросиликомаргенцке қатысты  демпингке қарсы шараның қолданылуын ұзарту туралы

[bookmark: z1074] Үшінші елдерге қатысты арнайы қорғау, демпингке  қарсы және өтемақы шараларын қолдану туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 8 қосымша) 109-тармағының бесінші абзацына сәйкес Еуразиялық экономикалық комиссия Алқасы шешті:
1.Еуразиялық экономикалық комиссия Алқасының 2016 жылғы 2 маусымдағы «Украинада шығарылатын және Еуразиялық экономикалық одақтың кедендік аумағына әкелінетін ферросиликомарганецке қатысты демпингке қарсы баждар енгізу арқылы демпингке қарсы шаралар қолдану туралы» № 58  шешімімен белгіленген демпингке қарсы шаралар қолдану қоса алғанда 2022 жылғы 24 маусымға  дейінгі аралыққа ұзартылсын.
2.Еуразиялық экономикалық одаққа мүше мемлекеттердің кеден ісі саласындағы уәкілетті мемлекеттік органдары осы Шешім күшіне енген күннен бастап  қоса алғанда 2022 жылғы 24 маусымға  дейінгі аралықта алдын ала  демпингке қарсы баждар алу үшін белгіленген тәртіпте Еуразиялық экономикалық комиссия Алқасының 2016 жылғы 2 маусымдағы№ 58  шешімімен белгіленген  ставкалар бойынша демпингке қарсы баждар алуды қамтамасыз етсін. 
3.Осы Шешім ресми жарияланған күнінен бастап күнтізбелік 30 күн өткен соң, бірақ ерте дегенде 2021 жылғы 28 қазаннан кейін күшіне енеді.

